Tamale Senior High School

Tamale Senior High School (Tamasco) nyɛla karim bisarinsi karimzɔŋ' titali din be Ghana Tudu yaɣili Northern Region ŋɔ, Tamale.   

 Di nia: 
Shikuru maa nia n-nyɛ ni di bo baŋsim suma n-ti di shikuru bihi, din yɛn che ka bɛ nya shɛhira gban' suma n-tuɣi bɛ bɔhimbu karimzɔŋ kara ni. Din n-yɛn che ka bɛ lɛbi bukaata kuriba ni anfaani. Bi' shɛba ban mali shili ni bɛ tum toon' tali tuma tiŋgbani ŋɔ ni, zaŋ ti salo ni daabilim zoosim, ni fakari filimbu nia ni kpaŋsibu zaŋ chaŋ bɔhimbu tab' sɔŋ tumanima din yɛn tum, ni zaŋ sɔŋ daadama ariʒichi zoosim.

 Tuma 
Shikuru maa tuma nyɛmi ni bɛ kpuɣi ka zali kpamba ban simdi, ban ni tooi zali yuli, ban gurigiri bɛ maŋa ka kpuɣi B.E.C.E, ni ban karim siɣisi ka mali shɛhira gbana din wuhiri li. Ka che ka baŋsim bɔmma dede tali ni lihigu zaŋ chaŋ karim nasara, biɛhi chirichi, biɛhisuma, kpaŋmaŋa zaŋ chaŋ diɛma ni yiɣijam ni sabita viɛnyɛla yi polo.

Di yu' kura n-nyɛ Government Secondary School, Gbewaa Secondary School, Tamale Secondary School nti pahi di ni na yoli taɣi Tamale Senior High School shɛli ŋɔ. Di nyɛla baŋsim bɔbu shikuru shɛli din pahi karimzɔn' shɛŋa din mali du' gbɛra shikuriti ni m-be Education Ridge, yaɣ' karili m-be Sagnarigu Municipality (bɛ ni daa ŋmaai shɛli yihi Tamale Metropolis 2012 yuuni la) din be Northern Region Ghana Tamale la. Shikuru ŋɔ nyɛla bɛ ni piiri shɛli ka di kpuɣiri shikurubihi ban be Ghana tingbani ni ka di nyɛla bɛ gbana ni wuhi shɛm zaŋ chaŋ Basic Education Certificate Examination (B.E.C.E) zahimbu nyaaŋa ni shikurubihi ban be tinduya ni ka di nyɛla shikuru ŋɔ maanila sabiri gahindili din kpɛhiri ba na.

 Karim baŋsim yaɣ' shɛŋa bɛ ni wuhira 
Baŋsim yaɣ' shɛŋa bɛ ni wuhiri mini di kpatuɣa n-nyɛ;

 Business: Economics, Costing, Financial Accounting, Business Management and Elective Mathematics.
 General Science: Chemistry, Physics, Biology, Elective Mathematics. 
 General Arts: Elective Mathematics, History, Dagbani, Government, Geography, Literature in English, Islamic Religious Studies, Christian Religious Studies, French, Economics. 
 Home Economics: Biology, Management in Living, Food and Nutrition, Economics, Clothing and Textiles and Physics. 
 Visual Arts: Economics, General Knowledge in Arts, Graphic Design, Textiles, Sculpture. 
Applied Science (Technical Skills): Physics, Elective Mathematics, Applied Electricity, Technical Training.
General Agriculture:General Agriculture, Elective Mathematics, Horticulture, Chemistry, Physics and Animal Husbandry. 

 Di kpabu yuuni 
Di kpala 1951 yuuni.

 Di Taachi 
Fortiter, Fideliter, Feliciter

 Di pubu yaɣili 
Di nyɛla shikuru shɛli din be pubu A. Beni boli shikuru shɛŋa (Karimzɔŋ du kari shɛŋa) ni 'category' A shikuru karimzondi la.

 Di zaa yaɣili 
Di nyɛla shikuru shɛli din nyɛ salo(public) shikuru

 Dabisi gahinda 
Shikuru ŋɔ nyɛla din mali dabisi gahinda di taarihi ni, di shɛŋa n-nyɛ;

 Silver jubilee daa nyɛla chuɣu shɛli bɛ ni puhi yuuni 1991.
 Golden jubilee daa nyɛla chuɣu shɛli bɛ ni puhi yuuni 2001.
 The 60th Anniversary daa nyɛla chuɣu shɛli bɛ ni puhi yuuni 2011.

4. Yuun' pisɔpɔin chuɣu (70th Anniversary). Chuɣu ŋɔ nyɛla chuɣu shɛli bɛ ni puhi yuuni 2021.
 Taarihi 
Tamale Secondary School nyɛla shikuru shɛli British Colonial Administration ni daa me shɛli 1951 yuuni. Shikuru ŋɔ n-nyɛ tuuli shikuru shɛli British Colonial Administration ni daa tuui me shɛli Ghana tudu polo. Di mɛbu maa daa nyɛla din che ka bi' pola ban be tudu polo ŋɔ na gba tooi nyɛ Shikuru baŋsim kamani bɛ taba ban be nyɔŋ polo la ni nyɛri baŋsm shɛm la. Shikuru ŋɔ tooi nyɛ yuya taɣibu pam; kamani Gbɛwaa Secondary School, Government Secondary School, Tamale Secondary School ni zuŋɔ Tamale Senior High School. Tuuli baŋsim bɔmma zaŋ ti Shikuru ŋɔ daa nyɛla kamani, zaɣ' yɛlinli. Di daa dii bi kpaŋsi bɔhimbu ni wuhibu ko, amaa paɣ'sibu baŋsim ni biɛhigu haŋkali lɛbu. Di baŋsim bomma soya maa n-daa nyɛ; English language, Mathematics, General science(1 and 2), Geography, History, Latin, Agriculture, Carpentry, Masonry, Art and Craft, Music and Metal Work. Dagbani mini French n-daa nyɛ din pahina tooni na. Shikurubihi maa zaa daa bɔhim la wuhibu yaɣa maa tuuli yuma ata ka lee dahi diba anii din nyɛ bɛ ni daa bɔhim shɛli yuma anahi ni yuma anu ni ka daa deei Shikuru ŋɔ shɛhira gbana. Viɛnyɛla n-nyɛ li ni di ni pahi tudu ŋɔ Shikurusuma ni maa. Shikuru ŋɔ nyɛla din kpa ni niya suma ni so shɛli din nyɛ baŋsim lɛbu zaŋ ti Shikuru ŋɔ Cadet Corps din daa kpa yuuni 1954 n-nyɛ tuuli Africa, South Sahara kpaŋa South Africa.

Cadet Corps maa yoori maŋli daa nyɛla 11th February, 1956. Di daa nyɛla Hon. V.H. Alhassan, Parliament jintɔri kuro zaŋ ti Tamale jilimalana Dr. Kwame Nkrumh ʒamani ni (CPP Gomnanti) ni daa sɔŋ niŋ shɛli. Ŋun daa nyɛ Toondana  di saha daa nyɛla John- Parson. Zaɣ' suŋtali shɛli Shikuru ŋɔ Cadet wumsibu palo daa nyɛla bin boli Parson Square o kum nyaaŋa. Dini n daa tirisi ti yooi Cadet Corps Ghana zaa.

Yuuni 1958, tuuli shikurubihi paɣiba daa kpuɣi niŋ du' yini Shikuru maa ni, din saha ka di daa lɛbigi li Shikuru shɛli din gabi. Lala yuuni maa dede, tuuli shikurubihi ban nyɛ "baŋdi gahinda" daa kpuɣi n-niŋ dura anahi n-doli din nyɛ so gahinda din daa ti karimbanima ni shɛhira kara daliri n-niŋ Shikuru maa ni, sabimi 'O' mini ' A' paabu dahimbu n-tuɣi chaŋ University.

 Shikurubihi ban bɛ shikuru ŋɔ ni (Tamasco) 
Tamale Senior High School nyɛla Shikuru shɛli din nyɛ din mali shikurubihi pam n-gari Senior High School kam din bɛ Tamale puuni. A yi lihi 2016-2017, di bɔhimbu yuuni daa nyɛla bɛ ni kpuɣi shikurubihi kalinli ka bɛ paai kɔb'siyɔpɔin ni chenji (700) ka di laɣim shikurubihi maa zaa tu' saayi ni kɔb'shii (2,200). Shikuru ŋɔ dii bi ŋmɛrila nyɔɣu ni di yuli ni chaŋ katiŋ shɛm, tɔ amaa di nyɛla din niŋ suhupiɛlli ni din yihi waɣara ka bɛ be Ghana tingbani luɣili kam n-tumdi tuma maa.

 Di ni bɛ shɛli polo 
Tamale Senior High School (Tamasco) nyɛla din be Sagnarigu Municipal din be tudu yaɣili (Northern Region) Ghana ŋɔ la. Di bala daansi ni Bagabaga College of Education, Tamale Technical University, Tamale College of Education ni tudu yaɣili (Northern Region) Education du zuɣu la (Ghana Education Service).

 Tamasco Zumma Jiŋli 
Tamale Senior High School (TAMASCO) nyɛla din mali jiŋ' karili ka di be shikuru maa sunsuuni. Di puuni ka shikurubihi nti tabli karimbanima ban bɛ shikuru maa ni laɣindina n-ti puhiri jiŋli, di bahi bahindi Alizumba dali.

 Karimbi' Kura 
Karimbikura nyɛla karimbi' shɛba ban naai Shikuru ka be gɔmnanti mini tuma du' zuɣuri ni n-tumdi tuma. Tamale Senior High School nyɛla shikuru shɛli din wumsi karimbihi pam ka bɛ za zaashe' kara shɛhi pam Ghana ŋɔ. Bɛ shɛba n-nyɛ;

1) Dr. Mahamudu Bawumia

2) Dr. Issahaku Nashiru

3) Gbadamoshi

4) Mr. Abu Wemah

5) Alhaji Aliu Mahama

6) Dr. Mohammed Ibn Chambas

7) Mr Ibrahim Mahama

8) Dr. Alhassan Wayo Seini

9) Alhaji Malik Alhassan Yakubu

10) Mr. Bavug Abdul Latif

11) Mr. Mohammed Gargo

12) Dr. Hilla Limann

13) Alhaji Mohammad Mumuni

14) Professor Raymond Benning

15) Sheikh Imam Rashid Salawatiya

16) Dr. Abdulai Salifu

17) Dr. Adam Gamel Nasser

18) Dr.David Abdulai

19) Mr. Alban Bagbin

20) Madam Theresa Oppong

21) Mr. Mubarak Mohammed Muntaka

22) Madam Otiko Afisa Djaba

23) Dr. Abdulai Salifu

24) Arch Bishop Gregory Kpembaya

25) Mr. B.A. Yakubu

26) Professor Quartey

27) Professor John Kaburisie(RIP)

28)Dr. Gyader

29) Naa Proffessor John Nabila

30) Mr. Douglas Adjarbeng

31) Mr. Peter Illiasu

33) Mr. Ali Nakyea

34) Mr. Adam Sule

35) Alhaji Alhassan Mohammed Awal

36) Alhaji Abdul- Rahaman Mohammed Saani (Man Shani)

 Ban bɛ Gɔmnanti mini Siyaasa ni 

 Hilla Limann, O nyɛla Ghana gɔmnanti kuro' 1979-1981
 Aliu Mahama, daa nyɛla Ghana gɔmnanti zuɣulaampaa 2001-2008
 Mahamudu Bawumia, O nyɛla Ghana gɔmnanti zuɣulaampaa, 2016
 Alban Bagbin, Alban Sumana Kingsford Bagbin nyɛla siyaasa nira. ŋuna n-nyɛ Ghana jintɔriba duu kpɛma saha ŋɔ.
 Malik Al-hassan Yakubu,
Mohammed Ibn Chambas, ŋuna n-daa nyɛ zuɣulana zaŋ ti Economic Community of West African States yaɣili (ECOWAS) yuuni 2006- 2009.
Mohammed Mumuni, O nyɛla minister kuro zaŋ chaŋ tiŋduya gɔrim yaɣili(2009 —2013)
Ibrahim Mahama, O nyɛla minister kuro zaŋ chaŋ lahibali wuligibu yaɣili (1968-1969)
Mahama Iddrisu, O nyɛla minister kuro zaŋ chaŋ lɔra gɔrim mini yɛltɔɣa yaɣili (1983-1987)
Otiko Afisa Djaba, O nyɛla minister kuro zaŋ chaŋ paɣiba mini bihi biɛrisuŋ yaɣili (2017-2018)
John Tia, O nyɛla fukumsi kpambala kuro zaŋ chaŋ lahibali wuligibu (2010-2012)
Mustapha Abdul-Hamid, O nyɛla minista kuro zaŋ chaŋ lahibali wuligibu yaɣili (2017-2018), ka lahi nyɛ minista kuro zaŋ ti zongo tiŋ' puuni lɛbigimsim yaɣili (2018-2021), ni toondana zaŋ chaŋ kpam tuma polo din nyɛ National Petroleum Authority la (2021-)
John S. Nabila, ŋuna n-nyɛ minister kuro zaŋ chaŋ lahibaya wuligibu yaɣili (1980-1981), ka daa lahi nyɛ zuɣulana zaŋ ti Ghana nanim' duu yaɣili (National House of Chiefs) 2008-2016.
Abubakar Boniface Siddique, nyɛla minister kuro zaŋ chaŋ bi'pola mini tuma bɔbu yaɣili (2005-2007), ka daa lahi nyɛ minista kuro zaŋ ti kom mini ya mɛbu yaɣili (2007-2009)
Mubarak Mohammed Muntaka, nyɛla minista kuro zaŋ ti bi'pola mini bola yaɣili (Silimiin goli January 2009-June 2009)
Edward Mahama, nyɛla toondaan' kuro zaŋ ti People's National Convention (PNC) paati
Solomon Namliit Boar, nyɛla North East fukumsi kpɛma (2019-)
Gilbert Seidu Iddi, nyɛla tudu yaɣili ŋɔ na fukumsi kpeen kuro (1997-1998 mini 2000-2001), nti pahi Volta kuligi duli fukumsi kpeen kuro (1998-2000)
Joshua Alabi, ŋuna n-daa nyɛ Greater Accra fukumsi kpeeni kuro (1997-1998 mini 2000-2001), ni tudu yaɣili ŋɔ na fukumsi kpeen kuro (1998-2000)
Adam Mahama, O nyɛla jintɔri kuro zaŋ ti Damango-Daboya piibupiibu yaɣili (1997-2001)
Jacob Bawiine Boon, O nyɛla jintɔri kuro zaŋ ti Lambussie piibupiibu yaɣili (1993-1997)
Emmanuel Samba Zumakpeh, O nyɛla jintɔri kuro zaŋ ti Nadowli South piibupiibu yaɣili
Zuwera Ibrahimah, ŋuna n-na nyɛ jintɔra zaŋ ti Salaga South piibupiibu yaɣili
Alhassan Wayo Seini, O nyɛla jintɔri kuro zaŋ ti Tamale Central piibupiibu yaɣili (2005-2006)
Said Sinare, O nyɛla Ayawaso Central piibupiibu yaɣili jintɔri kuro (1993-1997), ni Ghana ambassador zaŋ ti Egypt (2012-2014), nti lahi pahi Ghana ambassador zaŋ ti Saudi Arabia (2014-2017)
Ben Baluri Saibu, O nyɛla West Mampurusi piibupiibu yaɣili jintɔri kuro (1993-1997)
Yusuf Iddrisu, O nyɛla Yendi piibupiibu yaɣili jintɔri kuro (1993-1997)
Basit Abdulai Fuseini, O nyɛla jintɔri kuro zaŋ ti Gukpegu-Sabonjida piibupiibu yaɣili (1993-1997)
Edward Aliedong Alhassan, nyɛla Damango-Daboya piibupiibu yaɣili jintɔri kuro (1993-1997)
Muhammad Bawah Braimah, ŋuna n-na nyɛ jintɔra zaŋ ti Ejura-Sekyedumase piibupiibu yaɣili (2017-)
Issifu Pangabu Mohammed, nyɛla Ejura-Sekyedumase piibupiibu yaɣili jintɔri kuro (2005-2013)
Kojo Bonsu, nyɛla dundɔŋni gɔmnanti kpeen kuro zaŋ ti Kumasi (2013-2016)
Alhaji Alhassan Mohammed Awal, nyɛla kpɛma zaŋ ti NORSAAC (Director of NORSAAC)

 Ban nyɛ karimbanima 

 Mr Suaib Wilberforce Adams, o nyɛla zuɣulaan' kuro zaŋ ti TAMASCO 
Professor Quartey, o nyɛla karimba zaŋ ti University of Cape Coast, UCC.

 Ban nyɛ Awurabanima 

 Hajia Nadia Ali Dawood (CEO ZLB, Country Program Director, Civil Society Institutional Foundation).
Madam Theressa Oppong, o nyɛla daa bia ka lahi nyɛ Chief Executive zaŋ ti MANET.
Zuwera Ibrahimah, ŋuna n-nyɛ jintɔra zaŋ ti Salaga South piibupiibu yaɣili.
Otiko Afisa Djaba, o nyɛla minister kuro zaŋ chaŋ paɣaba mini bihi biɛrisuŋ yaɣili, (2017-2018).

 Ban nyɛ linjimanima 
1. Joshua Hamidu, Chief of Defence Staff (1978-1979)

2. Michael Samson-Oje, Chief of Defence Staff (2016-2017)

3. Bawa Andani Yakubu, Inspector General of the Ghana Police Service (1969-1971)

 Ban nyɛ Alikaalinima 

 Joseph Bawa Akamba, Justice of the Supreme Court
 William Atuguba, Justice of Supreme Court.

 Tamasco Karimbakpeen' Kura 
1.1960–1964 Mr. Kenneth L. Purser

2. 1964–1967 Mr. B. O. Ayittey

3. 1967–1969 Mr. A. F. Clayton

4. Sept. 1969–1970 Mr. W. A. Ofori

5.1970–1973 Mr. Adu

6. 1973–1981 Alhaji B. A. Fuseini

7. 1981–1982 Mr. S. M. Amankwa

8. 1983–1986 Mr. Mahama Adam (AG)

9. 1986–1988 Mr. L. M. Awuni (AG)

10. 1988–1990 Mr. E. K. Kudiabor

11. 1990–1991 Mr. A. A. Daramanu

12. 1991–1998 Mr. Bolina Saaka

13. 1998–2001 Alhaji Amadu Belko

14. Feb. 2001 – Oct. 2001 Mrs. Mary Asobayire Dan-Braimah (AG)

15. Oct. 2001–2004. Alhaji Mahamadu Saani Abdul-Rahman

16. 2005–2008 Alhaji T. A. Mahama

17. 2004–2005 Mr. J. B. Dakorah

18. 2008–2016 Mr. J. B. Dakorah

19. 2008–2016 Mrs. Mary Asobayire Dan-Braimah

20.2016–ŋun na beni Hajia Amina Musah

21. 2017 Shaibu Adams Wilberforce

22. 2021 Rev Edward Azika

 Shikuru maa Salima 

 Kompatisanima mini Kpaɣiribu shɛŋa din pahira 
Tamasco nyɛla shikuru shɛli din bɛ kompatisanima mini kpaɣiribu ni saha kam ka di zooi pam. Di shɛŋa n-nyɛ;

 National Commission for Civic Education/ Project Citizens Ghana. Kompatisa ŋɔ daa nyɛla bɛ ni kpa shɛli ni di che ka Shikurubihi pahiri saawara ni ka lahi yooi sɔli n-ti ba ni bɛ nya kpaŋmaŋa shɛŋa bɛ ni mali ka mali shiya din sa yɛn lee ba sɔhibiɛɣu kpamba. TAMASCO, din daa di nasara dundɔŋni kompatisa, daa kɔŋ li n-ti Mawuli Senior High School din daa yi Volta Region la na. Tingbani zaa kpalinkpaa kompatisa ni, ka Adisadel College daa pahi buta zuɣu. Bɛ pina mi, bɛ daa deei kompiita diɣi din nyɛ zaɣ' paɣilima la, cowbell binyɛri shɛŋa din daa pahi di shɛŋa n-daa nyɛ 1992 constitution kundi biɛlima bin yaaye yaaye,
 National Science and Mathematics Quiz. 2021: Bɛ di nasara n-tirisi m-paai kpalinkpaa pirigili zaŋ kpa Ghana National Science and Maths Quiz kompatisa tuuli, baayan bɛ ni nyaŋ Adisadel College mini Kumasi Academy, ni dibu nambanima; Tamale Senior High School 59, Adisadel College 44 ni Kumasi Academy 30.

NHIS regional competition about it's operations 
Regional ICT Quiz Competition- 2008. Yuuni 2008, Regional Association of ICT Teachers daa nyɛla ban laɣim kpa kpaɣintibu ICT Kompatisa n-ti SHS Shikuriti din be yaɣili ŋɔ na, ka Tamasco daa di buta zuɣu.
National Milo SHS Soccer (boys) Volleyball (girls) Championship. Tamasco n-nyɛ tuuli shikuru shɛli Northern Region puuni n-di National Milo Soccer (boys) championship buta ni Volleyball (girls) Championship yim.
Debate Competition- 2009. Foundation for Security and Human Development, Zangama laɣingu, daa zali kompatisa n-ti shikuru shɛŋa Tamale Metropolis. Lala kompatisa maa ni, Tamasco n-daa di tuuli. 
Independence Anniversary Parade - 2009. Tamale Senior High School Cadet Corps n-daa nyɛ ban di tuuli maŋsulinsi yuun' pihinu ni ayi (52nd) chuɣu puhibu dali, silimiin goli March ni.

 Karimbihi Duri Yuya 
Tamale Senior High School nyɛla shikuru shɛli bɛ ni mali karimbihi biɛhigu shee. Lala zuɣu biɛhigu shee ŋɔ nyɛla bɛ ni pu karimbihi ŋɔ bɔŋbɔŋ ka bol' li ni ya. Yili kam din zaa be shikuru maa ni malila di yuli, Di yuya maa shɛŋa n-nyɛ:

 Nkrumah yili
 Heyfron yili
 Tamakloe yili
 Gbɛwaa yili
 Patterson yili
 Wemah yili
 Gbadamosi yili
 Bawumia yili

 Kundivihira 
54. https://zaaradio.com/local/headmaster-of-tamale-senior-high-school-appeals-to-government-and-old-students-to-support-the-school-with-vehicles/ 

Pubu:Shikuriti
Pubu:Ghana Shikuriti
Pubu:Dagbanli
Pubu:B-Class